**ИНФОРМАЦИЯ ЗА УСЛУГА:**

(на основание чл. 16, ал.1 от Наредба за административното обслужване)

**2068 Издаване на превозен билет за транспортиране на добита дървесина извън горските територии.**

(Наименование на административната услуга и уникален идентификатор, съгласно Регистър на услугите)

Превозният билет удостоверява законното транспортиране на описаната в него дървесина от мястото на натоварване до посоченото място на доставка в срок до 12 часа, считано от момента на издаването му. Той удостоверява и законния произход на описаната в него дървесина, когато същата се намира складирана на посоченото в билета място на доставка и задължително се съхранява до окончателната преработка на дървесината, на за срок не по-малък от 3 (три) години.

**Правно основание за предоставяне на административната услуга:**

* Закон за горите - чл. 211, ал. 4
* Наредба за определяне и администриране на местните такси и цени на услуги на територията на община Рила.

**Услугата се предоставя и като вътрешно-административна:** Не

**Орган по предоставяне на административната услуга:**

Кмета на Община Рила, чрез Дирекция „Административно обслужване и управление на собствеността“.

**Информация за административните звена, в които се подават документите и се получава информация за хода на преписката:**

Дирекция „Административно обслужване и управление на собствеността“

* **Адрес:** Област Кюстендил, Община Рила, гр. Рила 2630, пл. „Възраждане“ № 1,
* **Код за междуселищно избиране:** 07054
* **Телефон за връзка:** 0884 400 944 – централа, с вътрешен: 80 (деловодство), 87 (общинска собственост); 0887 87 87 39 – Директор Дирекция
* **Електронен адрес:** *rilamunicipality@gmail.com*
* **Електронен адрес за предложения**: [*www.grad-rila.bg*](http://www.grad-rila.bg/)
* **Работно време:** Стандартно работно време – от 9:00 до 17:30 ч., в т.ч.:

- преди обяд: 9:00 до 12:00 часа,

- след обяд: 12:30 до 17:30 часа.

В звеното е осигурен достъп за хора с увреждания.

**Образци на формуляри и документи, необходими за заявяване на услугата:**

* Заявление за заявяване на услугата (по образец);

**Процедура по предоставяне на административната услуга:**

Подаване на заявление (по образец) от физическо и/или юридическо лице. При подаване на заявлението, заявителят заплаща определената за предоставянето на услугата административна такса. Към заявлението се посочва, без да се прилага разрешението/заповедта за отсичане, издадена от Кмета на общината.

Регистриране на заявлението за заявяване на услугата в деловодната система на Община Рила. Преглеждане за допустимост от администрацията. Предаване за изпълнение към отговорното длъжностно лице от Община Рила за издаване на превозен билет.

Получаване на услугата/индивидуалния административен акт – по избран от заявителя начин.

**Начини на заявяване на услугата:**

* Лично или чрез упълномощено лице, с нотариално заверено пълномощно, в което е указана представителната власт на упълномощеното лице в Звеното за административно обслужване, с подаване на писмено заявление по образец;
* Устно, като се отразяват в протокол, който се подписва от заявителя и от длъжностното лице, което го е съставило;
* чрез лицензиран пощенски оператор.

**Информация за предоставяне на услугата:**

Образец на заявлението за заявяване на административната услуга може да се намери:

- на интернет адрес на общината**:** [www.grad-rila.bg](http://www.grad-rila.bg)

- на място в Звено за административно обслужване на гражданите, находящо се на партера в сградата на Община Рила, с адрес гр. Рила 2630, пл. „Възраждане“ № 1.

**Срок на действие на документа/индивидуалния административен акт:**

12 (дванадесет) часа.

**Цена за предоставяне на административната услуга:**

Съгласно Наредба за определянето и администрирането на местните такси и цени на услуги на територията на Община Рила, за услугата се заплаща цена в размер на 24,00 лв.

**Начин на плащане:**

* по банков път по банкова сметка на Община Рила.
* в брой – на касата на Оперативно звено „Местни приходи“.
* с банкова карта (ПОС устройство) – в Оперативно звено „Местни приходи“.

**Начини на получаване на резултата от услугата/издадения индивидуален административен акт:**

* Лично или чрез упълномощено лице в Звеното за административно обслужване.

**Срок на изпълнение:** 1 (един) ден.

**Орган, осъществяващ контрол върху дейността на органа по предоставяне на услугата:**

Кмет на Община Рила

**Ред, включително срокове за обжалване действията на органа по предоставянето услугата/индивидуалния административен акт:**

неприложимо